
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 13.6.2018 година
 за изменение на Регламент (ЕС) No 1301/2014 и на Регламент (ЕС) No 1302/2014 по отношение на разпоредбите за системата за измерване на енергия и системата за събиране на данни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива (ЕС) 2016/797 на Европейския парламент и на Съвета от 11 май 2016 г. относно оперативната съвместимост на железопътната система в рамките на Европейския съюз
 1
 , и по-специално член 5, параграф 11 от нея,
 като има предвид, че:
 (1)В член 19 от Регламент (ЕС) 2016/796 на Европейския парламент и на Съвета
 2
 се съдържа изискването Агенцията за железопътен транспорт на Европейския съюз („Агенцията“) да отправя препоръки до Комисията относно техническите спецификации за оперативна съвместимост (ТСОС) и тяхното преразглеждане в съответствие с член 5 от Директива (ЕС) 2016/797, а също и да гарантира, че ТСОС са адаптирани към техническия напредък и пазарните тенденции и към социалните изисквания.
 (2)В член 3, параграф 5, буква в) от Решение (ЕС) 2017/1474
 3
 се съдържа изискването ТСОС да бъдат преразглеждани с оглед да се решат останалите открити въпроси.
 (3)На 22 септември 2017 г. Комисията поиска от Агенцията да изготви препоръки съгласно член 5, параграф 2 от Директива (ЕС) 2016/797 за преразглеждане на ТСОС по отношение на подсистемата „Енергия“ на железопътната система в Европейския съюз (ТСОС „Енергия“), както и ТСОС по отношение на подсистемата „Подвижен състав — локомотиви и пътнически подвижен състав“ на железопътната система в Европейския съюз (ТСОС „Локомотиви и пътнически подвижен състав“).
 (4)Приложението към Регламент (ЕС) No 1301/2014
 4
 следва да бъде изменено с цел решаване на открития въпрос по отношение на спецификациите на протоколите на интерфейса между системата за измерване на енергия (EMS) и системата за събиране на данни и за да се подобри яснотата на текста.
 (5)Приложението към Регламент (ЕС) No 1302/2014
 5
 по отношение на EMS следва да бъде изменено, за да се гарантира съгласуваност между двете ТСОС.
 (6)На 4 октомври 2017 г. Агенцията издаде препоръка относно измененията на Регламент (ЕС) No 1301/2014.
 (7)На 14 ноември 2017 г. Агенцията издаде препоръка относно измененията на Регламент (ЕС) No 1302/2014, в чийто обхват влизат, наред с други, и разпоредбите по отношение на EMS.
 (8)Мерките, предвидени в настоящия регламент, са в съответствие със становището на комитета, създаден съгласно член 51, параграф 1 от Директива (ЕС) 2016/797,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 1301/2014 на Комисията се изменя, както следва:
 1)Последното изречение в съображение 6 се заличава;
 2)Член 3 се заличава;
 3)В член 9 параграф 4 се заменя със следното:
 „В допълнение към въвеждането на наземната система за събиране на данни за енергията (DCS), определена в точка 7.2.4 от приложението, и без да се засягат разпоредбите на точка 4.2.8.2.8 от приложението към Регламент (ЕС) No 1302/2014 на Комисията, до ХХ ХХХ [две години след влизането в сила на настоящия регламент], държавите членки осигуряват въвеждането на наземна система за разплащане, която да може да получава данни от системата за събиране на данни и да